== 2. Slesvigske Krig ==
Efter [[Treårskrigen|krigen]] blev Kaufmann stabschef ved generalkommandoen i [[Hertugdømmet Slesvig|Slesvig]], avancerede [[1854]] til [[oberstløjtnant]] og chef for Generalstabens taktiske Afdeling, men udnævntes [[1855|året efter]] til [[amtmand]] i [[Kiel Amt|Kiel]], [[Bordesholm Amt|Bordesholm]] og [[Cronshagen Amt]]er, [[kurator]] for [[Christian-Albrechts-Universität zu Kiel|dettes universitet]] og [[kammerherre]], medens han [[1857]] valgtes til medlem af [[Rigsrådet (1855-1866)|Rigsrådet]]. [[1860]] opgav han disse stillinger og blev militærbefuldmægtiget i [[Frankfurt am Main|Frankfurt]] samt [[oberst]] i Generalstaben. December [[1863]] ansattes han som stabschef hos general [[Christian de Meza|de Meza]] og blev efter [[Dannevirke]]s rømning kommandør for [[2. Infanteribrigade]], hvormed han deltog i [[Dybbøls forsvar]] og i [[slaget om Als]].
Historie Foreninger Organisationer